CONSILIUL LOCAL AL  MUNICIPIULUI CRAIOVA

HOTĂRÂREA NR.392
         Consiliul Local al Municipiului Craiova, întrunit în şedinţa ordinară din data de 18.12.2008;

          Având în vedere raportul nr.176545/2008 întocmit de Direcţia Patrimoniu prin care se propune darea în folosinţă gratuită, către SC CEZ DISTRIBUTIE SA, a unui teren situat în municipiul Craiova, cart. Craioviţa Nouă,  în vederea amplasării unui post de transformare şi rapoartele comisiilor de specialitate ale Consiliului Local al Municipiului Craiova nr.246, 247, 250, 253, 254;


În conformitate cu prevederile Legii energiei electrice nr.13/2007, cu modificările şi completările ulterioare ;


În temeiul art.36 alin.2 lit.c şi lit.d coroborate cu alin.6, lit.a, pct.14, art.124, art.45, alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă atribuirea în folosinţă gratuită, pe o perioadă de 49 ani, către  S.C. CEZ DISTRIBUŢIE S.A., a unui teren aparţinând domeniului privat al municipiului Craiova, în suprafaţă de 37,5 mp, situat în cartierul Craioviţa Nouă, bd. George Enescu, nr.79, în vederea amplasării unui post de transformare, identificat anexei care face parte integrantă din prezenta hotărâre.

Art.2. Pe data prezentei hotărâri se modifică Hotărârea Consiliului Local al Municipiului Craiova nr.181/2004, în sensul diminuării suprafeţei de teren atribuită în folosinţă gratuită Mitropoliei Oltenia – Arhiepiscopia Craiovei, pentru construirea Catedralei „Sf. Ioan Botezătorul” din cartierul Craioviţa Nouă, bd.George Enescu, nr.79, cu suprafaţa de 37,5 mp, prevăzută la art.1.

Art.3. Pe aceeaşi dată, se modifică în mod corespunzător Hotărârea Consiliului Local al Municipiului Craiova nr.522/2007 privind aprobarea inventarului bunurilor ce alcătuiesc domeniul privat al municipiului Craiova.

Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico - Financiară şi S.C. DISTRIBUŢIE CEZ S.A. vor aduce la îndeplinire prevederile prezentei hotărâri.

